1962


Godina 1962 (MCMLXII) bila je redovna godina koja počinje u ponedjeljak.

Događaji

Januar/Siječanj 
 1. 1. -  Zapadna Samoa nezavisna od uprave Novog Zelanda.
 1. 1. - Neuspešna vojna pobuna u Beži, protiv portugalskog Salazarovog režima.
 2. 1. - "Rat jastoga" između Francuske i Brazila: zaplenjen je francuski brod za lov na jastoge nedaleko od brazilske obale, obe mornarice imaju plovila u regionu.
 3. 1. - Fidel Castro se ima smatrati ekskomuniciranim (automatski, na osnovu dekreta iz 1949).
 4. 1. - U Južnom Vijetnamu odlučeno da krene Program strateških zaselaka (ili Taylor-Staleyjev plan) - preseljeno preko 4 miliona ljudi, često prisilno, program propao do 1963.
 5. 1. - Narodni odbor grada Beograda zabranio saobraćaj zaprežnim vozilima ulicama grada.
 7. 1. - Jugoslovenski brod "Šabac" koji je prevozio boksit od Ploča do Roterdama, sudario se sa britanskim teretnjakom Dorington Castle, stradalo 28 jugoslovenskih mornara.
 7. 1. i 11. 1. - Najjači u niz potresa kod Makarske ovog mjeseca (M 6.0, int. VIII-IX), troje mrtvih.
 8. 1. - Osnivanje specijalnih snaga United States Navy SEALs, po jedan tim na dve obale SAD.
 10. 1. - Lavina na peruanskoj planini Huascarán odnosi procenjenih 4.000 života u Ranrahirci i okolnim mestima.
 11. 1. - Eksplozija torpeda na sovjetskoj podmornici B-37, teško oštećena i susedna podmornica S-350. 
 12. 1. - Vijetnamski rat, Operacija Chopper: američki helikopteri prevoze 1.000 južnovijetnamskih vojnika do Viet Congove baze blizu Sajgona, što je prvo učešće SAD u borbama.
 13. 1. - Albanija potpisuje trgovački sporazum sa NR Kinom: novi savez, nakon što su raskinute veze sa SSSR.
 15. 1. - U grčkoj Makedoniji pronađen Papirus iz Dervenija, najstariji rukopis u Evropi, iz oko 340. pne..
 15. 1. - Bitka u Arafurskom moru: Holanđani sprečili indonezijske torpedne čamce da iskrcaju infiltratore na Zapadnu Novu Gvineju (Dan okeanske dužnosti u Indoneziji).
 januar - Delegacija sovjetskih pisaca u Jugoslaviji - različiti pogledi na književnost.
 16 - 19. 1. - Vojni udar i kontraudar u Dominikanskoj Republici - predsednik je bio u sukobu sa novom vladom. Joaquín Balaguer odlazi u egzil, biće opet predsednik 1966-78. i 1986-96.

 20. 1. - Bugarski MiG-17 pao kod Acquaviva delle Fonti u Italiji nakon osmatranja raketne baze sa "Jupiterima".
 22. 1. - Organizacija Američkih Država suspendovala članstvo Kube, na inicijativu SAD.
 24. 1. - Vajar Ivan Meštrović pokopan u rodnim Otavicama kod Drniša.
 januar - Postavljen krematorijum na beogradskom Novom groblju.
 27. 1. - Na Konferenciji sedam hiljada kadrova u Pekingu, predsednik Liu Shaoqi osuđuje kampanju Veliki skok naprijed - Mao Ze Dong se samokritikuje, ali kasnije će se osvetiti Liu.
 31. 1. - 24. 2. - Titovo putovanje "Galebom" u Egipat i Sudan.

Februar/Veljača 

 2. 2. - U novopokrenutoj operaciji Ranch Hand, posipanja defolijanata u Vijetnamu (do 1971), USAF je izgubio prvi avion, Fairchild C-123 Provider sa tri člana posade. 
 3. 2. - U Beogradu izmereno rekordnih 80 cm snega.
 3. 2. - Prvo putovanje SS France, dugo vremena najdužeg putničkog broda.
 4-5. 2. - Pomračenje Sunca i velika konjunkcija svih klasičnih planeta.
 5. 2. - Francuski predsednik Charles de Gaulle obaveštava naciju da pregovara sa FLN o nezavisnosti Alžira.
 5. 2. - Pariz zahtevao opoziv jugoslovenskog ambasadora Darka Černeja, zbog podrške FNRJ alžirskim pobunjenicima (vest u NYT).
 7. 2. - Stupa na snagu skoro totalni Američki embargo protiv Kube. SSSR sutradan odobrava 133 miliona dolara vojne pomoći.
 7. 2. - Tragedija u rudniku Luisenthal u Saarlandu, poginulo 299 rudara.
 8. 2. - "Charonnski masakr": pariska policija interveniše na komunističkim demonstracijama protiv OAS, u stisci na ulasku u metro stanicu gine devet ljudi. Na sahrani 13-og okuplja se 150-500.000 ljudi.
 10. 2. - Zarobljeni američki pilot Francis Gary Powers razmenjen u Berlinu za sovjetskog špijuna Rudolfa Abela.
 14. 2. - U SAD prikazana TV emisija A Tour of the White House with Mrs. John F. Kennedy.

 16/17. 2. - Poplave na Severnom moru oko Hamburga, gine preko 300 ljudi.
 20. 2. - Program Mercury: John Glenn u letelici Friendship 7 je prvi Amerikanac na orbitalnom letu oko Zemlje.
 26. 2. - IRA nakon pet godina prekida "Kampanju otpora britanskoj okupaciji" (Operacija Žetva, Granična kampanja) u Severnoj Irskoj (nastavak aktivnosti 1969-97, → Sjevernoirski sukob).
 27. 2. - Eksplozija dinamita u rudniku lignita Banovići, poginula 53 rudara.
 27. 2. - Dva pobunjena aviona napala rezidenciju južnovijetnamskog predsednika Ngo Dinh Diema.

Mart/Ožujak 
 1. 3. - Prvi put se pojavio lik Hulk (postdatirano u maj).
 1. 3. - American Airlines Flight 1: avion pada nakon poletanja iz Nujorka, 95 mrtvih.
 2. 3. - Vojni udar u Burmi: oboren je premijer U Nu a vraća se gen. Ne Win (do 1981, → Burmanski put u socijalizam), vlast ostaje autoritarna i pod dominacijom vojske sve do reformi 2011-15, i opet od 2021. 
 2. 3. - Wilt Chamberlain postigao 100 poena na utakmici Philadelphia Warriors - New York Knicks 169:147 u Hersheyju.
 3. 3. -  Formiran Britanski antarktički teritorij - 1.709.400 km².
 4. 3. - Caledonian Airways Flight 153: avion pao u Kamerunu, na etapi kružnog leta Luksemburg-Mozambik - 111 mrtvih.
 6. 3. - Komunistički lideri D. N. Aidit i Njoto ušli u indonežansku vladu kao ministri bez portfelja.
 7. 3. - Objavljeno da je Austrija ponudila da primi 10.000 radnika iz FNRJ - ova ponuda je odbijena, ali sporazum će biti postignut 1964. U zemlji zvanično ima 200.000 "osoba u potrazi za poslom".
 13. 3. - Operacija Northwoods: sekretaru odbrane McNamari predstavljena operacija pod lažnom zastavom protiv Kube, on je odbacuje. U toku je Operacija Mongoose. 
 13. 3. - Grčka suspendovala sporazum o granici sa FNRJ, nakon promocije kulturne kampanje kod Egejskih Makedonaca.
 14. 3. - Amnestija većine političkih protivnika jugoslovenskog režima, uključujući pripadnike gubitničkih formacija iz Drugog svetskog rata, osim onih koji su činili zločine - navodno utiče na 150.000 emigranata i 1000 zatvorenika.
 14. 3. - U Ženevi započeo rad Komiteta osamnaest nacija o razoružanju (do 1969).
 14-16. 3. - (Tajna) Proširena sednica Izvršnog komiteta CK SKJ - rasprava o decentralizaciji i krizi međurepubličkih odnosa; govori se o šovinizmu i nacionalnom partikularizmu.
 16. 3. - Kosmos-1 je prvi sovjetski satelit iz programa Kosmos (u avgustu 2019. lansiran broj 2539 itd.).
 16. 3. - Flying Tiger Line Flight 739: američki transportni avion nestao između Guama i Filipina, 107 žrtava.
 16. 3. - Operacija Lasta: izraelski napad na sirijski položaj, odmazda za napade na izraelske ribare na Galilejskom jezeru.

 18. 3. - Evijanski sporazum: okončanje Alžirskog rata.
 18. 3. - Pesma Evrovizije u Luksemburgu: pobeda francuske numere, a Lola Novaković je bila četvrta.
 19. 3. - U Alžiru stupa na snagu primirje, ali OAS (Organisation armée secrète) nastavlja s terorističkim napadima.
 22. 3. - J. Edgar Hoover obaveštava predsednika Kennedyja da je njegova ljubavnica Judith Exner u vezi sa mafijašima Samom Giancanom i Johnom Rosellijem - Kennedy prekida vezu.
 22. 3. - Smenjen je Anibal Escalante, uticajni sekretar Integrisanih revolucionarnih organizacija na Kubi - popušta "staljinistička atmosfera".
 22. 3. - Operacija Sunrise: Južnovijetnamci započinju ofanzivu protiv Vijetkonga u provinciji Bình Dương (→ Željezni trokut), koja obuhvata i Program strateških zaselaka, izoliranje seljaka od ustanika putem preseljavanja u utvrđena sela - kontraproduktivno.
 23. 3. - HE Kokin Brod (22,5 MW), jedna od limskih HE, priključena na mrežu (prva sinhronizacija).
 24. 3. - Tokom posete Kaliforniji, preds. Kennedy je prespavao kod Binga Crosbyja umesto Franka Sinatre, jer se ovaj družio sa mafijašima. Navodno jedini seksualni susret JFK i Marilyn Monroe.
 24. 3. - Na snazi je Ugovor iz Helsinkija o funkcioniranju Nordijskog vijeća.
 26. 3. - Pucnjava u ulici d'Isly: alžirska četvrt Bab El Oued je pod kontrolom OAS i blokirana, mirne demonstracije pokušavaju probiti blokadu francuske vojske, u pucnjavi gine 54 ljudi.
 28. 3. - Vojska uhapsila predsednika i premijera Sirije, Nazima al-Kudsija i Maaroufa al-Dawalibija - oslobođeni su u kontraudaru 2. aprila.
 29. 3. - Vojska oborila argentinskog predsednika Frondizija, nakon što su peronisti ranije tokom meseca osvojili 10 od 14 pozicija provincijskog guvernera (svi rezultati će biti poništeni).

April/Travanj 

 april, početkom - Poplave u Jugoslaviji (npr. vodostaj Save u Sremskoj Mitrovici 4. aprila 780 cm).
 4. 4. - Uspostavljen britanski protektorat Južnoarapska Federacija (jugozapadni kraj Južnog Jemena).
 7. 4. - Milovan Đilas ponovo uhapšen - Moskva protestovala zbog knjige "Razgovori sa Staljinom".
 7. 4. - Mijalko Todorović, potpredsednik Odbora za privrednu koordinaciju SIV-a, podneo izveštaj o ekonomiji: uvoz raste, proizvodnja i izvoz opadaju, potrebne su mere štednje. Vlada se povlači od liberalizacije, uvodi mere za smanjenje potrošnje i smanjenje inflacije. Donesen je zakon o uspostavljanju komisija za sprovođenje propisa o raspodeli neto dohotka privrednih organizacija i institucija - mešanje u odluke radnika o raspolaganju dohotkom.
 Samoupravljanje se od 1950. sprovodi u nerazvijenoj zemlji, sa neobrazovanim radnicima, što je izgovor za recentralizaciju i sužavanje prava radničkih saveta.
 7. 4. - Prvi štrajk rudara u Asturijasu, u Frankovoj Španiji.
 8. 4. - Evijanski sporazumi podržani na referendumu u Francuskoj sa 90,8% glasova.
 9. 4. - 34. dodjela Oscara: najbolji film je "Priča sa zapadne strane", ukupno 10 nagrada od 11 nominacija, po dve nagrade The Hustler, Breakfast at Tiffany's i Judgment at Nuremberg; najbolji crtani film je "Surogat" Dušana Vukotića.
 14. 4. - Nakon ostavke Michela Debréa, novi francuski premijer je Georges Pompidou (do 1968, zatim predsednik 1969-74).
 16. 4. - Walter Cronkite postaje voditelj večernjih vesti CBS (do 1981).
 16. 4. - Sovjetski ministar Gromiko stigao u posetu FNRJ - razvoj odnosa ocenjen uspešnim, zalažu se sa miroljubivu koegzistenciju.

 20. 4. - U gradu Alžiru uhapšen gen. Raoul Salan, lider OAS - u maju je osuđen na doživotni zatvor, pomilovan 1968.
 21. 4. - 21. 10. - U Seattlu održana svetska izložba Century 21 Exposition iza koje ostaje osmatračka kula Space Needle visine 184 m. 
 25. 4. - Prva nuklearna proba u sklopu Operation Dominic: američki nuklearni testovi na Pacifiku traju do novembra. Ovim je obuhvaćena i Operation Fishbowl, detonacije na velikim visinama, kao i prva detonirana balistička raketa, Polaris A-2 (6. maja). Ovo su prvi amer. testovi nakon prećutnog moratorijuma 1958-61, kojeg je prekinuo SSSR.
 26. 4. - Kosmos-4 je prvi sovjetski izviđački satelit. Iz SAD je lansiran prvi britanski satelit, Ariel 1. Američki izviđački avion Lockheed A-12, prethodnik Lockheed SR-71 Blackbird, ima prvi let.
 27. 4. - Sukob policije i pripadnika Nacije Islama ispred džamije u Los Angelesu, s jednom žrtvom i nekoliko ranjenih - Malcolm X hoće žestoku reakciju, Elijah Muhammad to odbija.
 28. 4. - Otvoren aerodrom "Beograd" (danas "Nikola Tesla") kod Surčina, umesto starog kod Bežanijske Kose.
 april - Američke rakete PGM-19 Jupiter u Turskoj postale operativne.
 30. 4. - U FNRJ zabranjen uvoz automobila od strane privatnika do kraja godine.

Maj/Svibanj 
 1. 5. - Na prvomajskoj paradi u Beogradu prvi put prikazani novouvezeni sovjetski tenkovi T-54.
 1. 5. - Bérylski incident: u francuskoj podzemnoj nuklearnoj probi u alžirskoj Sahari došlo do izboja materijala i ozračivanja prisutnih.
 2. 5. - OAS detonirao auto-bombu u luci grada Alžira i pucao sa okolnih zgrada na preživele - 200 mrtvih.
 3. 5. - Železnička nesreća u Mikawashimi: u sudaru tri voza blizu Tokija stradalo 160 osoba.
 4. 5. - El Carupanazo: neuspela levičarska vojna pobuna protiv venecuelanskog predsednika Betancourta - zabranjene su Komunistička partija i Pokret revolucionarne levice.

 6. 5. - Tito u Omišu pustio u pogon Hidrocentralu Split - danas Hidroelektrana Zakučac, najveća u Hrvatskoj. 
   6. 5. - Titov govor u Splitu - kritika zastranjivanja i promašaja (o odgovornosti komunista, političkim fabrikama, službenim putovanjima u inostranstvo i rasipništvu, direktorima koji "drmaju" preduzećem, šovinizmu). Rešenje se traži u udaljavanju od liberalne ka dogmatskoj struji ("demokratija bi se trebala razvijati... cik-cak...").
 8 - 18. 5. - Manevri američkih oružanih snaga pod imenom Whip Lash, provera planova protiv Kube.
 11. 5. - Demohrišćanin Antonio Segni je novi predsednik Italije (do šloga 1964).
 14. 5. - Milovan Đilas dobio na zatvorenom suđenju 13 godina zatvora - izlazi krajem 1966.
 14. 5. - Huan Karlos I od Španije se u Atini oženio grčkom princezom Sofijom.
 14-16. 5. - Sednica Izvršnog Komiteta SKJ - disciplinske mere protiv političara iz Slovenije, Makedonije i Hrvatske zbog rastućeg policentrizma.
 maj - Ploča "Kafu mi draga ispeci" Predraga Gojkovića Cuneta postala zlatna.
 maj - Zanatlijama u FNRJ dosta uvećano poresko opterećenje - nekoliko hiljada radnji će biti zatvoreno dok politika ne popusti sledeće godine.
 maj - Rekonstrukcija SIV-a, ukinut Sekretarijat za socijalnu politiku i komunalne poslove (Lidija Šentjurc), nekoliko novih sekretara.
 16. 5. - Hruščov u Varni: Tito je s nama u glavnim pitanjima, ali neće se priključiti nijednom kampu jer želi da bude glavni a Amerikanci ga "hrane".
 17. 5. - Povlačenjem u Japanu, okončana je distribucija talidomida, koji je od 1957/8 izazvao oko 10.000 slučajeva fokomelije.
 18. 5. - Na granicu Hong Konga postavljena bodljikava žica kako bi se zaustavio priliv izbeglica iz NR Kine.
 18. 5. - Pančen Lama uručio Zhou Enlaiu Peticiju od 70.000 znakova, kritiku kineske politike u Tibetu.
 19. 5. - Marilyn Monroe otpevala Happy Birthday, Mr. President Johnu F. Kennediju.
 21. 5. - Patrijarh moskovski Aleksije I stigao u posetu Beogradu i Jugoslaviji, odlikovan je Ordenom jugoslovenske zvezde sa lentom. Tokom posete Ohridu, rostovski arhiepiskop Nikodim govori o odnosima "ruske i makedonske crkve".
 23. 5. - U Bostonu izvedena prva uspešna replantacija: 12-godišnjem dečaku je vraćena ruka.

 24. 5. - Otvoren Muzej "25. maj" (danas Muzej istorije Jugoslavije). 
 26. 5. - U rušenju skele gradilišta mosta Pjenavac na Morači poginulo 25 radnika.
 27. 5. - Podzemni požar ispod Centralia, Pennsylvania izgleda počinje paljenjem deponije u bivšem otvorenom kopu uglja.
 28. 5. - Kennedy Slide: berze su opadale u prvoj polovini ove godine - samo danas, Dow Jones je pao 5,7%.
 28. 5. - Otvoren TWA Flight Center terminal na njujorškom aerodromu ljuskaste konstrukcije.
 28. 5. - Kardeljev govor u saveznoj skupštini svedoči o sužavanju razvojnog plana i strožijoj kontroli za borbu protiv ekonomskih teškoća. 
 28. 5. - Ministar Koča Popović stigao u posetu Washingtonu; istog dana, objavljeno da je Hruščov pozvao Tita na odmor u SSSR.
 30. 5. - 17. 6. -  Mondijal u Čileu, Jugoslavija je četvrta. Najbolji YU strelci: Dražan Jerković (4) i Milan Galić (3).
 30. 5. - Na posvećenju nove katedrale u Coventryju izveden Brittenov "Ratni rekvijem".
 31. 5. - Adolf Eichmann obešen u Izraelu.
 31. 5. - Zapadnoindijska federacija, savez britanskih kolonija u Karibima, raspala se posle samo četiri godine.

Jun/Juni/Lipanj 
 1. 6. - Rođendan Marilyn Monroe i njen poslednji dan na setu Something's Got to Give - otpuštena je sedam dana kasnije zbog nediscipline.
 2. 6. - Novočerkaski masakr: ubijeno 28 demonstranata u gradu Novočerkask u SSSR, dan nakon značajnog poskupljenja hrane.
 2 - 4 . 6. - El Porteñazo: još jedna, mnogo veća vojna pobuna u Venecueli, sa preko 400 mrtvih.
 3. 6. - Air France Flight 007: avion se srušio prilikom poletanja sa pariskog aerodroma Orly, stradala 122 putnika, elita umetničke zajednice Atlante i osam članova posade (dve stjuardese preživele) - do tada najgora nesreća sa jednim avionom.
 4. 6. - Istekao indijsko-kineski mirovni sporazum iz 1954, a nema rešenja graničnog spora.
 4. 6. - Uhvaćen Sekarmadji Maridjan Kartosuwiryo, lider indonežanske grupe Darul Islam, koja je vodila gerilsku borbu od 1949 - pogubljen je u septembru, grupice vode borbu do 1965.

 5. 6. - U prodaji je izdanje Amazing Fantasy sa prvom pojavom Spider-Mana.
 7. 6. - Senatska zabrana pomoći komunističkim zemljama modifikovana: ostaje dozvoljen izvoz, po predsednikovom diskrecionom ovlašćenju, poljoprivrednih viškova u Poljsku i Jugoslaviju (Dom potvrđuje u julu).
 9. 6. - Slobodan Penezić Krcun na čelu Izvršnog veća NR Srbije, umesto Miloša Minića
 10. 6. - Uveden Južnokorejski won umesto 10 hwana. Vojni lider Park Chung-hee pokušava oduzeti "višak" sa bankovnih računa građana za kupovinu obveznica Korejske korporacije za razvoj industrije.
 11. 6. - Zemljotres na Treskavici u BiH (M 6.1, int. VIII), ima povređenih u Sarajevu.
 11. 6. - Trojica beže iz zatvora Alcatraz, više nikada nisu viđeni.
 13. 6. - Lee Harvey Oswald se vratio brodom iz SSSR u SAD, sa ženom i kćerkom.
 13. 6. - Potpredsednik Ranković u poseti Rimu - znak poboljšanih odnosa (Italija u avgustu daje zajam).
 14. 6. - Prva žrtva Bostonskog davitelja - ukupno 13 žena do januara 1964.
 15. 6. - Studenti za demokratsko društvo održali prvu nacionalnu konvenciju, izdali Port Huronsku izjavu.
 15. 6. - Acre je brazilska država, najzapadnija.
 16. 6. - Magazin The New Yorker objavljuje prvi ulomak knjige Silent Spring Rachel Carson (objavljena u septembru) - skrenuta je pažnja javnosti na uticaj pesticida na okolinu.
 17. 6. - U Čileu završeno svetsko prvenstvo u fudbalu: Brazil - Čehoslovačka 3:1. Dan ranije, Jugoslavija izgubila od domaćina 1:0.
 18. 6. - Otkriven Scorpius X-1, prvi kosmički izvor rendgenskog zračenja ( → rendgenska astronomija).
 19. 6. - Počinje stvaranje "pojasa smrti" na Berlinskom zidu: paralelna ograda, traka sa poravnatim peskom i rušenje bližih zgrada.

 21 - 25. 6. - Muziciranje kasno uveče dovodi do policijske intervencije i višednevnih sukoba između omladine i policije u münchenskoj četvrti Schwabing (prisutan je i 19-godišnji Andreas Baader).
 22. 6. - Air France Flight 117: avion pao pri sletanju na Gvadelupi - 113 mrtvih.
 25. 6. - U slučaju Engel v. Vitale Vrhovni sud SAD presudio da su obavezne molitve u državnim školama neustavne.
 25. 6. - U slučaju MANual Enterprises v. Day Vrhovni sud SAD presudio da fotografije nagih muškaraca nisu opscene, čime ih je dekriminalizovao.
 25. 6. - U Tanganjici osnovan pokret FRELIMO - vodiće Mozambički rat za nezavisnost 1964-74, a zatim biti vladajuća partija zemlje sve do danas (2019).
 28. 6. - Sovjetsko-jugoslovenski sporazum o slanju opreme za proširenje termoelektrane u Lukavcu.
 30. 6. - Legija stranaca napušta Alžir.
 jun? - Boro Jovanović i Nikola Pilić igrali u finalu muških dublova u Wimbledonu.

Jul/Juli/Srpanj 

 1. 7. -  Burundi i  Ruanda nezavisni od belgijskog trusta (mandat Ruanda-Urundi). Burundi je kraljevina do 1966.
 1. 7. - Referendum o nezavisnosti Alžira, 99% je "za", Francuska priznaje 3. 7..
 1. 7. - Od danas ograničeno useljavanje iz Komonvelta u Britaniju - samo s vaučerom za zaposlenje.
 2. 7. - U Rogers, Arkansas otvorena prva Walmart radnja.
 5. 7. -  proglasio nezavisnost, nakon osam godina rata.
 5 - 7. 7. - Oranski masakr: sukob Arapa i Franko-Alžiraca u Oranu odnosi najmanje 95 žrtava. Ubrzan je egzodus Franko-Alžiraca (Pied-Noir), do 1964. ih odlazi preko 800.000. Odlazi i preko 150.000 harkija, muslimanskih Alžiraca koji su se borili za Francusku, dok ih je najmanje 30.000 ubijeno. U zemlji dolazi do "leta nesloge", sukoba između frakcije Privremene vlade i vojnih snaga "Klana iz Užde".
 6. 7. - Potpredsednik Ranković otvorio novu halu fabrike automobila u Kragujevcu.
 6. 7. - U Moskvi potpisan trgovački protokol između SSSR i FNRJ: predviđeno uvećanje trgovine, ali sitno u poređenju sa trgovinom FNRJ sa zapadom.
 6. 7. - Projekt Plowshare: termonuklearnom eksplozijom u Nevadi stvoren krater Sedan, prečnika 390 i dubine 98 m.
 8. 7. - U Pragu završeno svetsko prvenstvo u gimnastici, Miroslav Cerar uzeo dve zlatne medalje.

 9. 7. - Andy Warhol prikazao svoje delo Campbell's Soup Cans.
 9. 7. - Starfish Prime je najjači nuklearni test u svemiru: nuklearni elektromagnetski puls je jači od očekivanog.
 10. 7. - Lansiran prvi komercijalni telekomunikacioni satelit "Telstar", koji će omogućiti TV prenos preko Atlantika.
 10. 7. - Zvonko Brkić na čelu Izvršnog vijeća Sabora NR Hrvatske, umjesto Jakova Blaževića.
 11. 7. - Beogradski madrigalisti dobili prvu nagradu na folk festivalu u velškom Langollenu, ove godine su nagrađeni i u Arezzu.
 12. 7. - Prva svirka The Rolling Stones-a u londonskom Marquee Club-u.
 13. 7. - Britanski premijer Harold Macmillan otpustio trećinu svog kabineta, što tamošnja štampa naziva "Noć dugih noževa" (faktički kraj partije Nacionalnih liberala).
 jul - Ekonomski sporazum SSSR i FNRJ potpisan u Moskvi. (?)
 jul - Ekonomska konferencija Nesvrstanih zemalja u UAR (Egiptu).
 17. 7. - Little Feller I je poslednji atmosferski nuklearni test u Nevadi.
 17. 7. - 14. 9. - Michel Siffre izvodi eksperiment opažanja vremena duboko pod zemljom - 60 dana mu se činilo kao 35 (→ hronobiologija).
 18. 7. - Vojni udar u Peruu: preds. Manuel Prado Ugarteche je zbačen 10 dana pre isteka mandata, poništeni su rezultati prošlomesečnih izbora na kojima je levičar Víctor Raúl Haya de la Torre imao najviše glasova, ali mu je nedostajalo 6.493 za potrebnu trećinu.

 20. 7. - Tou Samouth, lider kambodžanskih komunista, uhapšen i ubijen - naslediće ga Saloth Sar, poznatiji kao Pol Pot.
 21. 7. - Egipćani uspešno lansirali četiri rakete, za koje se tvrdi da imaju Izrael u dometu - u programu učestvuju nemački naučnici, Izrael pokreće operaciju Damokle protiv njih.
 22 - 23. 7. - Četvrti plenum CK SKJ - napadnute ideološke devijacije i "liberalističke koncepcije", zatraženo smanjenje planiranih investicija, predložen 7-godišnji plan umesto 5-godišnjeg.
 23. 7. - Preko Telstara je obavljen prvi transatlantski TV prenos. Među slikama emitovanim iz Evrope je i "Beli anđeo", freska iz Mileševe.
 26. 7. - Operacija Anadir: prvi sovjetski transporti stižu na Kubu
 27. 7. - 2. 8. - 9. Filmski festival u Puli, Velika zlatna arena za film "Kozara".

Avgust/August/Kolovoz 

 1. 8. - Na snazi je Zajednička poljoprivredna politika u EEZ.
 5. 8. - Smrt Marilyn Monroe, verovatno predoziranje barbituratima.
 5. 8. - Nelson Mandela uhapšen u Južnoj Africi - u pritvoru i zatvoru ostaje do 1990.
 6. 8. -  nezavisna od Ujedinjenog Kraljevstva.
 8. 8. - NBJ od danas može jednom godišnje da proda građanima devize u iznosu do 15.000 dinara za određene svrhe.
 11. i 12. 8. - Sovjeti u dva dana lansirali Vostok 3 i 4, sa Andrijanom Nikolajevim i Pavelom Popovičem - kapsule su se približile na 6,5 km, uspostavljen je radio-kontakt.
 14. 8. - Francuski i italijanski radnici probili tunel Mont-Blanc - u saobraćaju od 1965.
 15. 8. - Pod pritiskom SAD sklopljen Njujorški sporazum: Holandija na Zapadnoj Papui prepušta vlast Privremenoj izvršnoj vlasti UN do 1. 5. 1963, a zatim Indoneziji. Sukarno je za ovaj mesec planirao invaziju.
 16. 8. - Ringo Starr postaje bubnjar The Beatles-a.
 16. 8. - Francuska Indija (Pondicherry i još tri distrikta) i zvanično priključena Indiji (faktički od 1954).
 17. 8. - Peter Fechter (18) pogođen na Berlinskom zidu prilikom pokušaja bekstva sa istoka i ostavljen da iskrvari (prethodnih dana je ubijeno nekoliko istočnih graničara, npr. Rudi Arnstadt).

 18 - 25. 8. - Evropsko prvenstvo u vodenim sportovima: Jugoslavija podelila srebro u vaterpolu sa SSSR, iza Mađarske.

 22. 8. - Atentat u Petit-Clamartu: pokušaj ubistva predsednika De Gola: "ajkula" u kojoj se vozio sa ženom zasuta mašinskom vatrom (organizator Jean-Marie Bastien-Thiry).
 23. 8. - Vanredni popis u sirijskoj Džaziri vodi oduzimanju građanstva 120.000 (20%) Kurda. Oni su pritisnuti i u Iraku, gde je u toku Prvi iračko-kurdski rat.
 24. 8. - Kubanski emigranti iz Directorio Revolucionario Estudiantil granatirali sa broda havansko predgrađe Miramar.
 25. 8. - JAT-ov DC-3 prinudno sleteo na planinu kod Mostara, nema žrtava.
 31. 8. -  nezavisan od UK.
 avgust - Zbog visoke inflacije smanjene plate u Jugoslaviji.

Septembar/Rujan 
 1. 9. - Buin Zahranski zemljotres na severu Irana - preko 12.000 mrtvih.
 1. 9. - Tajfun Wanda pogodio Hong Kong - preko 400 mrtvih.
 4 - 9. 9. - Predsednik De Gol u uspešnoj poseti Nemačkoj: početak francusko-nemačkog pomirenja, zapečaćenog Elizejskim ugovorom u januaru.
 8. 9. - Stigla prva pošiljka ofanzivnih sovjetskih raketa na Kubu (R-12 Dvina).
 9. 9. - Tajvanski (Republika Kina) U2 oboren iznad NR Kine.
 9. 9. - Houari Boumédiène stiže sa graničnom vojskom u grad Alžir - poraz frakcije Prelazne vlade.

 10. 9. - Predsjednik Tito otkrio spomenik "Galebova krila" u Podgori, kod Makarske.
 12 - 16. 9. -  U Beogradu održano 7. Evropsko prvenstvo u atletici. Olga Gere osvojila srebro u skoku u vis. 
 septembar - FNRJ šalje pisma Šestorici EEZ: zajednička carinska stopa može biti štetna za jugoslovensku trgovinu, predlaže se slanje eksperata, a kasnije i posmatrača u Brisel (istovremeno FNRJ želi pridruženi status u SEV).
 19. 9. - Umro Ahmad bin Yahya, kralj i imam Mutaveklijskog kraljevstva Jemen, nasleđuje ga, vrlo kratko, Muhammad al-Badr.
 20 - 21. 9. - Zajednička sednica Savezne narodne skupštine i Saveznog odbora SSRNJ, Kardelj kaže da federacija nije okvir za stvaranje neke nove jugoslovenske nacije. Predstavljen je nacrt novog ustava.
 23. 9. - Prva epizoda The Jetsons - 75 epizoda 1962-63. i 1985-87.
 20. 9. - Prvi okršaj na spornoj kinesko-indijskoj granici - čarke se nastavljaju.
 24. 9. - 4. 10. - Predsednik prezidijuma Vrhovnog Sovjeta (nominalni šef sovjetske države) Leonid Brežnjev u poseti Jugoslaviji, znak poboljšanja odnosa Jugoslavije i SSSR. Proglašen je počasnim građaninom Beograda. Pomirenje FNRJ i SSSR je jedan od faktora u raskolu SSSR i NR Kine.
 25. 9. - Sonny Liston je novi prvak sveta u teškoj kategoriji - nokautirao je Floyda Pattersona u prvoj rundi.
 25. 9. - Prikazan ratni ep The Longest Day.
 26. 9. -  Sjeverni Jemen: republikanci Abdullaha as-Sallala oborili tek ustoličenog kralja Muhammada al-Badra i sutradan proglasili Jemensku Arapsku Republiku, čime počinje građanski rat u toj zemlji.
 26. 9. - Prva epizoda The Beverly Hillbillies - 274 epizode do 1971.
 27. 9. - Bujica u Barceloni odnosi stotine života.
 26. 9. - Ahmed Ben Bella formira prvu vladu Alžira (do 1963, predsednik do 1965), Boumédiène je ministar odbrane (šef države i vlade od 1965. do 1978. odn. '77).
 29. 9. - Iz SAD lansiran prvi kanadski satelit Alouette 1.
 30. 9. - Crnac James Meredith je u pratnji saveznih šerifa došao na kampus Univerziteta Misisipi, gde se sutradan upisuje - iste večeri počinju neredi.

Oktobar/Listopad 

 1. 10. - Johnny Carson postaje stalni voditelj The Tonight Show-a (do 1992), istog dana počinje The Merv Griffin Show (1962-63, 1965-86).
 1. 10. - Zapadna Papua prelazi pod privremenu upravu UN (od maja deo Indonezije) - prvi put da UN upravlja nekom teritorijom.
 2. 10. - Alžirci uspostavljaju kontrolu nad Tindufom, koji želi i Maroko (→ Veliki Maroko).
 3. 10. - Pušten u saobraćaj novi Pančevački most u Beogradu. (?)
 5. 10. - Bitlsi izdali svoj prvi singl i hit, Love Me Do.
 5. 10. - Premijera prvog Bondovog filma Dr. No.
 oktobar - Kineska, severnokorejska i albanska štampa napadaju FNRJ.
 8. 10. - Afera Spiegel: sukob vlasnika časopisa i saveznog ministra odbrane eskalira "Špiglovim" člankom o nespremnosti vojske.
 9. 10. -  nezavisna od UK. Milton Obote je premijer 1962-66, predsednik 1966-71. i 1980-85.
 9. 10. - Na vojnoj paradi u Szczecinu tenk T-54 uleteo u publiku i ubio sedmoro dece, a u nesreći voza Šopen ekspres uveče stradalo 34 ljudi.
 10. 10. - Kinesko-indijski okršaj na grebenu Thag La.
 11. 10. - Papa Ivan XXIII. otvorio Drugi vatikanski koncil.
 13. 10. - Premijera Who's Afraid of Virginia Woolf? na Broadway-u.
 14. 10. - Kubanska raketna kriza: špijunski avion U-2 snimio rakete na Kubi - predsednik Kennedy je dobio informaciju dva dana kasnije.
 14. 10. - Posmrtni ostaci 441 crvenoarmejca preneti u spomen-kosturnicu u novouređenom spomen-parku Čačalica iznad Požarevca.
 14. 10. - NYT javlja da manje od 200 Jugoslovena mesečno beži u Italiju i Austriju, manje nego ranije - politički dobijaju azil, drugi se moraju vratiti ako nemaju posla.
 15. 10. - Francuzi napustili bazu u Bizerti.

 18. 10. - Sovjetski ministar ino. poslova Andrej Gromiko razgovara sa Kennedyjem, tvrdi da su operacije na Kubi čisto defanzivne.
 20. 10. - Kineskom ofanzivom počinje Kinesko-indijski rat.
 22. 10. - Predsednik Kennedy se obraća naciji: izveštava o otkriću raketa i objavljuje stavljanje Kube pod karantin.
 22. 10. - Uhapšen Oleg Penkovski, pukovnik GRU koji je radio za zapadne obaveštajne službe.
 24. 10. - Borbena gotovost DEFCON 2 američke Strateške vazdušne komande.
 25. 10. - U zagrebačkom institutu "Ruđer Bošković" pušten u pogon novoizgrađeni ciklotron. 
 25. 10. - Tropska oluja Harriet pogodila jug Tajlanda, stradalo je preko 900 ljudi.
 26. 10. - Policija okupira "Špiglove" prostorije u Hamburgu.
 27. 10. - U-2 oboren iznad Kube, pilot poginuo. Na sovjetsku podmornicu B-59 bačene signalne dubinske bombe, dvojica od trojica oficira htela lansirati nuklearna torpeda, ali Vasilij Arhipov je bio protiv.
 27. 10. - Administrator italijanske naftne kompanije ENI Enrico Mattei poginuo u avionskoj nesreći nejasnog uzroka.
 28. 10. - Hruščov objavljuje da će povući ofanzivno oružje sa Kube; Amerikanci će, prema tajnom dogovoru, uraditi isto sa raketama u Turskoj - faktički kraj Kubanske krize.
 28. 10. - Referendum o direktnom izboru Predsednika Francuske Republike - prošao je mada mu je ustavnost osporavana.
 oktobar - Nacrt novog jugoslovenskog ustava ušao u javnu raspravu, istovremeno se raspravlja i o novim republičkim ustavima.

Novembar/Studeni 

 1 - 3. 11. - Skupština Stalne konferencije gradova Jugoslavije u Titogradu, rasprava o novim statutima opština.
 4. 11. - Osmi kongres Bugarske KP: Todor Živkov osuđuje premijera Antona Jugova, čiji položaj preuzima kasnije tokom meseca; Vlko Červenkov je isključen iz partije. FNRJ pozdravlja čistku.
 5. 11. - Voz Beograd-Skoplje iskočio iz šina, 24 poginula.
 5. 11. - Afera Spiegel: ministar odbrane Franz Josef Strauß razrešen dužnosti.
 6. 11. - Generalna skupština Ujedinjenih nacija pozvala sve članice da primjene ekonomske sankcije protiv Južne Afrike zbog njene rasističke politike.
 6. 11. - Richard Nixon izgubio na guvernerskim izborima u Kaliforniji, sutradan održava svoju "poslednju" konferenciju za štampu. Ted Kennedy izabran za senatora.
 6. 11. - Ediktom novog premijera Faisala, u Saudi Arabiji je zvanično ukinuto ropstvo - nezvanično traje i dalje - i pokreće program društvenih i ekonomskih reformi.
 13. 11. - Jugoslavija je privremeni član Opšteg sporazuma o carinama i trgovini (GATT).

 14. 11. - Eritreja, ranije u federalnim odnosima, postaje etiopska provincija - Eritrejski rat za nezavisnost traje do 1991.
 16. 11. - Poplave u Skoplju i zapadnoj Makedoniji. (→ mk).
 16. 11. - U sovjetskom časopisu "Novi mir" objavljen deo romana "Jedan dan Ivana Denisoviča". 
 20. 11. - Pošto Sovjeti povlače i bombardere Il-28, predsjednik SAD John F. Kennedy ukinuo američku blokadu Kube, čime je formalno okončana Kubanska raketna kriza.
 20. 11. - Jugoslovenska vlada osuđuje antititoističku kampanju u NR Kini.
 21. 11. - Jednostrano kinesko primirje okončava rat sa Indijom - ostvarili su vojni uspeh ali povlače se iza predratne Linije stvarne kontrole.
 23. 11. - Predsjednik Tito obišao novoizgrađeni silos u Rijeci.
 27. 11. - Otvorena fabrika đubriva HIP-Azotara Pančevo - nakon što su se Sovjeti povukli iz sporazuma, građena je uz pomoć američkih finansija, što je u FNRJ slabo poznato.
 29. 11. - Ustaška emigracija napala predstavništvo FNRJ u Bad Godezbergu kod Bona u Nemačkoj, ranjeno dvoje službenika, Momčilo Popović umro 13. 12. (Hrvatsko križarsko bratstvo na čelu sa svećenikom Rafaelom Medić-Skokom).
 29. 11. - Britanska i francuska vlada dogovorile razvoj supersoničnog putničkog aviona Concorde.
 30. 11. - Zapadnonemački ministar odbrane Franz Josef Strauss mora podneti ostavku zbog afere sa "Špigelom".
 novembar - Počinje jedna od najhladnijih zima 20. stoleća u Evropi (u Beogradu su ledeni dani 21 - 29. decembra).

Decembar/Prosinac 
 1. 12. - Na izložbi u Moskovskom manježu, Nikita Hruščov vređa modernu umetnost.
 2. 12. - Bura odnela 13 vagona sa Čupkovića vijadukta kod Bendera blizu Knina - četvorica poginula.
 4 - 20. 12. - Predsednik Tito u poseti Sovjetskom Savezu, prvi put od 1956. Prate ga potpredsednik Aleksandar Ranković i lider srpskih komunista Jovan Veselinov. U inostranstvu se ovo tumači kao naznaka da je Ranković Titov naslednik, a što bi moglo zaoštriti nacionalno pitanje.
 6. 12. - Zagušljiva magla u Londonu i drugim gradovima Britanije - možda poslednja klasična londonska magla.
 8. 12. - Brunejska pobuna protiv sultana, Britanaca i stvaranja Malezije - začetak Indonežansko-malezijske konfrontacije, utiče na neulazak Bruneja u Maleziju dogodine.
 10. 12. - Premijera filma Lawrence of Arabia.
 13. 12. - Tito se obraća Vrhovnom Sovjetu SSSR, što je retka počast.

 14. 12. - Mariner 2 prošao pored Venere - prva uspešna planetarna misija. Izmerena visoka temperatura.
 14. 12. - Lider britanskih laburista Hugh Gaitskell iznenada oboleo nakon povratka iz SSSR, umire sledećeg meseca.
 decembar - U Jugoslaviji se pokreće kampanja protiv Zapadne Nemačke - zamera se nerešavanje pitanja ratne štete, trgovačkog sporazuma i tolerisanje neprijateljske emigracije.
 18. 12. - Zapadna Njemačka uvodi Embargo na cijevi Istočnom bloku, za gradnju nafto- i gasovoda (do 1966).
 20. 12. - Levi političar Juan Bosch pobedio na prvim slobodnim izborima u Dominikanskoj Republici (mandat počinje u februaru).
 21. 12. - Sporazum iz Nassaua: Britanija je pristala kupiti američke podmorničke rakete Polaris, umesto avionske Skybolt.
 23 - 24. 12. - Zarobljenici iz Invazije u Zaljevu svinja, njih 1220, prebačeni sa Kube u SAD u zamenu za 53 miliona dolara u hrani i lekovima.
 22. 12. - U Engleskoj i Velsu počinje "Veliko smrzavanje": do 5. 3. neće biti noći bez mraza.
 30. 12. - Operacija Grandslam, pokrenuta pre dva dana: snage UN zauzele Elizabetvil (Lubumbaši), glavni grad Čombeove Katange.
 31. 12. - Stranci dobili pravo posedovanja zgrada i stanova u FNRJ, u turističke svrhe i uz neka ograničenja.

Kroz godinu 

 FNRJ: stagnacija industrijske proizvodnje, opadanje poljoprivredne, trgovački deficit se povećao nakon prošlogodišnje reforme. "Dogmate" žele da okrive "liberale" za negativna kretanja.
 Poljoprivreda u Jugoslaviji: usled oštre zime i suše, 1962. slaba kao i 1961.
 U Jugoslaviji je objavljen roman "Doktor Živago" - trebalo je da bude objavljen 1958. ali se odustalo zbog odnosa sa SSSR, i sad je bilo problema zbog spominjanja Hruščova u predgovoru.
 Komercijalizovane su prve infracrvene LED diode i razvijene prve u vidljivom spektru - crvene.
 Početak rada TE Kosovo A (618 MW).
 Počeli radovi na deonicama auto-puta Paraćin-Beograd, Skoplje - Titov Veles.
 Osnovana Deveta beogradska gimnazija.
 Objavljen Burgessov roman "Paklena naranča".
 Početak umetničkog pokreta Fluxus u Evropi i SAD.

U toku 
 Kinesko-sovjetski rascep (SSSR podržava Jugoslaviju a NR Kina Albaniju).

1962. u temama 
Rukovodstvo FNRJ:
 Predsednik Republike i Predsednik Saveznog izvršnog veća: Josip Broz Tito
 Predsednik Savezne skupštine: Petar Stambolić

 Nove države (Burundi i Ruanda su menjali zastavu):

 Televizija. TV serije: "Muzej voštanih figura" (1962-63), "Gradić veseljak" (TV Beograd), "Stoljetna eskadra" (1961-1962) (TV Zagreb)
 Neki domaći filmovi: "Mačak pod šljemom", "Prozvan je i V-3", "Kozara", "Prekobrojna", "Čudna devojka", "Medaljon sa tri srca", "Dr", "Zvižduk u osam", "Saša" (→ :Kategorija:Filmovi 1962.).

Rođenja

Januar/Siječanj 
 2. 1. - Saša Petrović, glumac († 2023)
 3. 1. - Dragoljub S. Ljubičić Mićko, glumac, komičar, marketingaš
 4. 1. - Aljoša Buha, basist "Crvene jabuke" († 1986)
 6. 1. - Rita Kinka, pijanistkinja
 16. 1. - Goran Čavajda Čavke, rock bubnjar († 1997)
 17. 1. - Jim Carrey, glumac i komičar
 19. 1. - Milomir Stakić, osuđen za ratne zločine
 30. 1. - Abdulah II, kralj Jordana

Februar/Veljača 
 2. 2. - Neno Belan, hrvatski pjevač
 6. 2. - Axl Rose, pevač Guns N' Roses
 7. 2. - Garth Brooks, country muzičar
 10. 2. - Cliff Burton, basist Metallica-e († 1986)
 11. 2. - Fahrudin Pecikoza, bosanskohercegovački tekstopisac
 11. 2. - Sheryl Crow, kantautorka
 15. 2. - Milo Đukanović, premijer, predsjednik Crne Gore
 16. 2. - Kemal Gekić, pijanista, profesor
 17. 2. - Lou Diamond Phillips, glumac
 17. 2. - Serge Brammertz, glavni tužilac ICTY
 20. 2. - Velid Bajramović, bosanskohercegovački pisac
 21. 2. - Chuck Palahniuk, američki pisac
 22. 2. - Steve Irwin, australijski zoolog, naturalista i televizijska zvijezda († 2006)

Mart/Ožujak 
 2. 3. - Jon Bon Jovi, muzičar
 3. 3. - Jackie Joyner-Kersee, atletičarka
 4. 3. - Mirsad Baljić, fudbaler
 12. 3. - Andreas Köpke, njemački nogometni vratar
 12. 3. - Dražen Ričl, pjevač "Crvene jabuke" († 1986)
 12. 3. - Zoran Čutura, košarkaš
 15. 3. - Terence Trent D'Arby, kantautor
 21. 3. - Rosie O'Donnell, američka komičarka, glumica, voditeljka i aktivistkinja
 21. 3. - Matthew Broderick, glumac
 22. 3. - Vlado Čapljić, fudbaler, trener
 28. 3. - Jure Franko, skijaš
 30. 3. - MC Hammer, muzičar
 31. 3. - Zoran Ćirić, srpski pisac
 31. 3. - Olli Rehn, finski političar, komesar EU

April/Travanj 
 5. 4. - Kirsan Iljumžinov, predsednik Kalmikije, preds. FIDE
 12. 4. - Carlos Sainz, reli vozač
 15. 4. - Nick Kamen, pevač, maneken († 2021)

Maj/Svibanj 
 7. 5. - Dobrosav Bob Živković, ilustrator
 12. 5. - Emilio Estevez, glumac
 16. 5. - Boban Zdravković, pevač
 18. 5. - Sandra (pjevačica)
 24. 5. - Selim Arnaut, bosanski pisac
 24. 5. - Štefan Füle, češki diplomata, evropski komesar
 26. 5. - Black, kantautor († 2016)
 28. 5. - Branko Đurić Đuro, glumac, komičar, režiser

Jun/Juni/Lipanj 
 6. 6. - Massimo Savić - hrvatski glazbenik i pjevač († 2022)
 10. 6. - Anderson Bigode Herzer, brazilski pisac († 1982)
 10. 6. - Gina Gershon, glumica
 10. 6. - Vincent Perez, glumac, režiser
 19. 6. - Paula Abdul, plesačica, pevačica
 22. 6. - Clyde Drexler, košarkaš
 23. 6. - Admir Glamočak, bosanskohercegovački pozorišni i filmski glumac
 26. 6. - Ollanta Humala, predsednik Perua

Jul/Juli/Srpanj 
 1. 7. - Andre Braugher, glumac
 3. 7. - Tom Cruise, američki glumac
 3. 7. - Thomas Gibson, glumac
 4. 7. - Neil Morrissey, glumac
 8. 7. - Joan Osborne, američka pevačica
 10. 7. - Dominique Enon, francuski oboist i skladatelj
 13. 7. - Zlata Petrović, pevačica
 20. 7. - Lidija Vukićević, glumica i narodna poslanica
 20. 7. - Carlos Alazraqui, glumac
 20. 7. - Primož Ulaga, skijaški skakač
 29. 7. - Miroslav Škoro, hrvatski pjevač
 31. 7. - Wesley Snipes, glumac

Avgust/August/Kolovoz 
 5. 8. - Patrick Ewing, košarkaš
 6. 8. - Michelle Yeoh, glumica
 7. 8. - Željko Pervan, hrvatski komičar, scenarist i glumac
 13. 8. - John Slattery, glumac, režiser
 16. 8. - Steve Carell, glumac, komičar, režiser...
 18. 8. - Felipe Calderón, predsednik Meksika
 19. 8. - Tammy Bruce, američka konzervativna politička komentatorka
 19. 8. - Valérie Kaprisky, glumica
 26. 8. - Senad Bašić, bosanskohercegovački glumac
 30. 8. - Aleksandar Litvinenko, bivši oficir KGB i FSB († 2006)

Septembar/Rujan 
 1. 9. - Ruud Gullit, fudbaler, trener
 2. 9. - Haris Škoro, bosanskohercegovački nogometaš
 6. 9. - Chris Christie, američki političar
 7. 9. - Jusuf Prazina Juka, kriminalac, paravojnik († 1993)
 10. 9. - Ivan Fece Firči, bubnjar "Lune" i "EKV"
 12. 9. - Dino Merlin, bosanski kantautor
 16. 9. - Goran Perkovac, hrvatski rukometaš i rukometni trener
 17. 9. - Baz Luhrmann, filmski režiser, scenarista, producent
 20. 9. - Jim Al-Khalili, fizičar, TV voditelj
 24. 9. - Nia Vardalos, glumica
 26. 9. - Dragan Mance, fudbaler Partizana († 1985)
 30. 9. - Frank Rijkaard, nizozemski nogometaš i trener
 30. 9. - Borislav Cvetković, fudbaler, trener

Oktobar/Listopad 
 2. 10. - Bebi Dol, pevačica
 3. 10. - Tommy Lee, bubnjar Mötley Crüe
 5. 10. - Slobodan Cvetičanin, operni pjevač
 9. 10. - Jorge Burruchaga, fudbaler, trener
 11. 10. - Joan Cusack, glumica, komičarka
 12. 10. - Branko Crvenkovski, predsednik Makedonije
 14. 10. - Miloš Kapetanović, bosanskohercegovački muzičar
 16. 10. - Michael Peter Balzary, američki bas gitarist i član grupe Red Hot Chili Peppers
 16. 10. - Željko Ožegović, predsednik opštine Novi Beograd
 17. 10. - Mike Judge, režiser, producent, glumac 
 19. 10. - Evander Holyfield, bokser
 19. 10. - Tracy Chevalier, književnica
 22. 10. - Anton Josipović, bokser
 22. 10. - Bob Odenkirk, glumac 
 23. 10. - Đorđe Vukadinović, filozof, publicista, politički komentator
 28. 10. - Daphne Zuniga, glumica

Novembar/Studeni 
 1. 11. - Anthony Kiedis, pjevač i frontmen grupe Red Hot Chili Peppers
 2. 11. - David Brock, američki politički novinar
 3. 11. - Zdravko Ponoš, načelnik generalštaba Vojske Srbije
 5. 11. - Abedi Pele, ganski fudbaler
 11. 11. - Demi Moore, glumica, model
 12. 11. - Naomi Wolf, feministkinja
 16. 11. - Vladan Matijević, književnik 
 18. 11. - Kirk Hammett , američki gitarist u Metallica-i
 19. 11. - Jodie Foster, američka glumica
 23. 11. - Nicolás Maduro, predsednik Venecuele
 25. 11. - Jugoslav Petrušić, obaveštajac, pripadnik Legije stranaca
 28. 11. - Jon Stewart, glumac, komičar, komentator

Decembar/Studeni 
 2. 12. - Vlado Bučkovski, premijer Makedonije
 4. 12. - Aleksandar Šandorov, srpski pijanista i profesor
 9. 12. - Felicity Huffman, glumica
 11. 12. - Nenad Janković - dr. Nele Karajlić, rok muzičar, glumac, scenarista
 14. 12. - Ginger Lynn, glumica
 14. 12. - Goran Daničić, glumac († 2021)
 22. 12. - Milorad Ivić, srpski pesnik
 22. 12. - Ralph Fiennes, glumac
 27. 12. - Joe Mantello, američki glumac i reditelj
 30. 12. - Alessandra Mussolini, italijanska političarka, glumica, model

Kroz godinu 
 Veran Matić, novinar, urednik B92
 Suzana Perović, pevačica

Smrti

Januar/Siječanj – Mart/Ožujak 
 9. 1. - Jovan Gec, glumac (* 1893-94)
 13. 1. - Ernie Kovacs, komičar, glumac (* 1919)
 14. 1. - Stjepan Ivšić, jezikoslovac (* 1884)
 16. 1. - Ivan Meštrović, hrvatski kipar i arhitekt (* 1883.)
 26. 1. - Fran Lhotka, skladatelj i dirigent češkog porijekla (* 1883.)
 26. 1. - Lucky Luciano, gangster (* 1897)
 31. 1. - Pjer Križanić, karikaturista (* 1890)

 10. 2. - Josip Matasović, povjesničar (* 1892)
 11. 2. - Indalecio Prieto, španski političar (* 1883)
 19. 2. - Georgios Papanikolaou, pronalazač testa za kancer (* 1883)
 22. 2. - Đorđe Pejanović, bibliograf, prosvjetar (* 1878)

 15. 3. - Arthur Compton, fizičar, nobelovac (* 1892)
 24. 3. - Auguste Piccard, fizičar, istraživač (* 1884)

April/Travanj – Jun/Lipanj 
 1. 4. - Michel de Ghelderode, belgijski književnik (* 1898.)
 8. 4. - Branko Gavella, hrvatski redatelj, teatrolog i kazališni pedagog (* 1885.)
 10. 4. - Michael Curtiz, filmski režiser (* 1886)
 28. 4. - Ivana Beretta Molla, katolička svetica, liječnica (* 1922.)

 13. 5. - Henry Trendley Dean, pionir fluorisanja vode (* 1893)
 20. 5. - Alessandro Pirzio Biroli, italijanski general, guverner Crne Gore (* 1877)
 25. 5. - Zora Petrović, srpska slikarka (*1894)

 1. 6. - Adolf Eichmann, njemački SS-rukovodilac (* 1906)
 2. 6. - Franc Saleški Finžgar, slovenski književnik (* 1871.)
 6. 6. - Yves Klein, slikar (* 1928)
 8. 6. - Eugène Freyssinet, pionir prednapregnutog betona (* 1879)
 19. 6. - Frank Borzage, filmski režiser (* 1894)

Jul/Srpanj – Septembar/Rujan 
 1. 7. - Alan L. Hart, američki lekar i pisac
 6. 7. - William Faulkner, američki pisac, nobelovac (* 1897.)
 6. 7. - Joseph August von Österreich, austrougarski feldmaršal (* 1872)

 5. 8. - Marilyn Monroe, američka glumica (* 1926.)
 9. 8. - Hermann Hesse, njemački književnik, nobelovac (* 1877.)
 14. 8. - Vladimir Varlaj, slikar (* 1895)
 26. 8. - Dušan Simović, general, bivši premijer Jugoslavije (* 1882)

 3. 9. - E. E. Cummings, pjesnik, umjetnik (* 1894)
 7. 9. - Karen Blixen, danska književnica (* 1885)
 18. 9. - Ahmad bin Yahya, kralj severnog Jemena (* 1891)
 21. 9. - Marie Bonaparte, psihoanalitičarka (* 1882)

Oktobar/Listopad – Decembar/Prosinac 
 2. 10. - Dobroslav Jevđević, četnički vojvoda, političar (* 1897)
 8. 10. - Ilija Šumenković, stari četnik, političar i diplomata KJ (* 1881, 84)
 9. 10. - Milan Vidmar, šahista, elektro-inženjer (* 1885)
 12. 10. - Svetislav Ivan Petrović, srpski glumac (* 1894)
 16. 10. - Jelena Karađorđević, sestra Aleksandra I (* 1884)
 17. 10. - Natalija Gončarova, slikarka (* 1881)
 27. 10. - Enrico Mattei, administrator italijanske naftne kompanije ENI (* 1906)

 2. 11. - Stevan Jakovljević, književnik, biolog, akademik SANU (* 1890)
 7. 11. - Eleanor Roosevelt, bivša prva dama SAD (* 1884)
 8. 11. - Willis H. O'Brien, pionir specijalnih efekata (* 1886)
 18. 11. - Niels Bohr, danski fizičar, nobelovac (* 1885.)
 22. 11. - René Coty, bivši predsednik Francuske (* 1882)
 27. 11. - Vale Vouk, hrvatski botaničar slovenskog porijekla (* 1886.)
 28. 11. - Wilhelmina, bivša kraljica Nizozemske (* 1880)

 11. 12. - Momčilo Popović, narodni heroj (* 1919)
 15. 12. - Charles Laughton, engleski glumac, reditelj, scenarista i producent (* 1899)
 15. 12. - Ibrahim Fejić, bivši reisu-l-ulema

Kroz godinu 
 Stjepan Grgac (biciklist) (* 1909)
 Miodrag Tomić (pilot) (* 1888)
 Vasilije Trbić, stariji četnik, političar (* 1881)

Nobelova nagrada za 1962. godinu 
 Fizika: Lev Davidovič Landau (pionirske teorije u vezi kondenzovane materije, naročito tečnog helijuma, → superfluid)
 Kemija: Max Perutz i John Kendrew (proučavanje strukture globularnih proteina, hemoglobina odn. mioglobina)
 Fiziologija i medicina: Francis Crick, James Watson i Maurice Wilkins (otkrića u vezi molekularne strukture nukleinskih kiselina i njihovog značaja za prenos informacija u živom materijalu)
 Književnost: John Steinbeck (realističko i imaginativno pisanje, kombinacija naklonjenog humora i oštre socijalne percepcije)
 Mir: Linus Pauling (zalaganje protiv nuklearnog oružja)

Reference 

Literatura
 Osa Archivum Catalog. HU OSA; Records of Radio Free Europe/Radio Liberty Research Institute: Publications Department: Background Reports; Open Society Archives at Central European University, Budapest.

Spoljne veze 
 Grlom u jagode 1962, YouTube
 Tito's Rapprochement with Khrushchev (R&E) , Stanković, Open Society Archives - Radio Free Europe
 Yugoslavs See Victory for Tito , Stanković, OSA-RFE
 Yugoslav Professor's View on German Marxist Philosopher  i takođe ovde , Stanković, OSA-RFE
 New CS Ambassador to Yugoslavia , Hajek, OSA-RFE
 Yugoslav View of Sino-Soviet RIFT , Stanković, OSA-RFE

Godine
1960-e